Lokalni program za mlade grada Skradina

Analiza anketnih upitnika

Šibenik, lipanj 2018. godine

SADRŽAJ

[1. UVOD 1](#_Toc517268103)

[2. OPĆI PODACI 3](#_Toc517268104)

[2.1. Spol 3](#_Toc517268105)

[2.2. Dob 3](#_Toc517268106)

[2.3. Prebivalište 4](#_Toc517268107)

[2.4. Mjesečna primanja 5](#_Toc517268108)

[2.5. Bračno stanje 6](#_Toc517268109)

[3. OBRAZOVANJE I ZAPOŠLJAVANJE 7](#_Toc517268110)

[3.1. Izvori prihoda 7](#_Toc517268111)

[3.2. Stanovanje 7](#_Toc517268112)

[3.3. Stupanj obrazovanja 8](#_Toc517268113)

[3.4. Radno iskustvo 8](#_Toc517268114)

[3.5. Zaposlenje 9](#_Toc517268115)

[3.6. Obrazovanje i zapošljavanje - trenutna situacija 9](#_Toc517268116)

[3.7. Obrazovanje i zapošljavanje – stavovi 11](#_Toc517268117)

[4. SOCIJALNA ZAŠTITA I UKLJUČIVANJE 14](#_Toc517268118)

[4.1. Stavovi o socijalnoj zaštiti i uključenosti 14](#_Toc517268119)

[5. ZDRAVSTVO I ZDRAVSTVENA ZAŠTITA 16](#_Toc517268120)

[5.1. Stavovi o zdravstvu i zdravstvenoj zaštiti 16](#_Toc517268121)

[5.2. Osiguranja 17](#_Toc517268122)

[5.3. Sport 18](#_Toc517268123)

[5.4. Aktivnosti 18](#_Toc517268124)

[5.5. Vježbanje 19](#_Toc517268125)

[5.6. Briga o zdravlju 19](#_Toc517268126)

[5.7. Slobodno vrijeme vikendom 20](#_Toc517268127)

[6. AKTIVNO SUDJELOVANJE MLADIH 21](#_Toc517268128)

[6.1. Aktivnosti mladih Skradina 21](#_Toc517268129)

[6.2. Pojam mobilnosti mladih 22](#_Toc517268130)

[6.3. Aktivno sudjelovanje mladih u Skradinu 22](#_Toc517268131)

[6.4. Stavovi o aktivnom sudjelovanju mladih u gradu Skradinu 23](#_Toc517268132)

[7. KULTURA MLADIH I SLOBODNO VRIJEME 25](#_Toc517268133)

[7.1. Kapaciteti Skradina za kulturu mladih i slobodno vrijeme 25](#_Toc517268134)

[7.2. Učestalost načina provođenja slobodnog vremena 26](#_Toc517268135)

[8. ZAKLJUČAK 29](#_Toc517268136)

# **UVOD**

Cilj projekta je istražiti potrebe i mišljenja mladih na području grada Skradina, promovirati Lokalni program za mlade, te različitim aktivnostima potaknuti mlade i uključiti ih aktivnim sudjelovanjem u rad i djelovanje cjelokupne zajednice. Da bi se izradio sam dokument „Lokalni program za mlade Grada Skradina“ bilo je potrebno provesti anketno istraživanje.

Anketno istraživanje provedeno je u svibnju 2018. godine na području Grada Skradina tiskanim i online anketnim upitnicima. U istraživanju je sudjelovalo 50 mladih osoba s područja Skradina u dobi 15 – 35 godina. Istraživanje je provedeno anonimno, a ispitanici su upoznati sa svrhom istraživanja kao i samim projektom „Lokalni program za mlade Grada Skradina“.

Anketni upitnikom su se prikupljali podaci iz šest područja svakodnevnog života mladih osoba:

* opći podaci,
* obrazovanje i zapošljavanje,
* socijalna zaštita i uključivanje
* zdravstvo i zdravstvena zaštita,
* aktivno sudjelovanje mladih,
* kultura mladih i slobodno vrijeme.

Opći podaci uključuju pitanja o spolu, dobi, prebivalištu, mjesečnim primanjima i bračnom stanju. Obrazovanje i zapošljavanje uključuju pitanja o primarnim izvorima prihoda, mjestu stanovanja, stupnju obrazovanja, radnom iskustvu, trenutnom zaposlenju, trenutnoj situaciji u obrazovanju i zapošljavanju na području Skradina, te stavove o obrazovanju i zapošljavanju na području Skradina.

Socijalna zaštita i uključivanje uključuje skalu ocjena u odnosu na osobne stavove o socijalnoj zaštiti i uključenosti mladih. Zdravstvo i zdravstvena zaštita uključuje pitanja o stavovima o zdravstvu i zdravstvenoj zaštiti, vrsti osiguranja koju posjeduju ispitanici, bavljenju sportom, bavljenju aktivnostima, vježbanju, brizi o zdravlju, te provođenju slobodnog vremena vikendom

Aktivno sudjelovanje mladih sadrži sljedeću grupu pitanja: aktivnosti mladih Skradina, poznavanje pojma „mobilnost mladih“, aktivno sudjelovanje mladih u Skradinu, te stavove o aktivnom sudjelovanju u Skradinu. Kultura i mladi kao područje istraživanja uključuje pitanja o kapacitetima Skradina za kulturu i slobodno vrijeme mladih, te skalu učestalosti različitih načina provođenja slobodnog vremena mladih s područja Skradina.

Analizom anketnih upitnika ustvrdit će se potrebe mladih s područja grada Skradina, na temelju čega će se dati prijedlozi za poboljšanje kvalitete života mladih i ostvarenje istih implementiranjem u Lokalni program za mlade Grada Skradina.

# OPĆI PODACI

## Spol

Od ukupnog broja ispitanika 58% ispitanih bile su osobe ženskog spola, a 42% osobe muškog spola. Ovim omjerom postignut je približni omjer 50:50 uključenosti oba spola u provedbi istraživanja čime je poštovana rodna jednakost ispitanika.

## Dob

Dob ispitanika kategorizirana je u četiri dobne skupine:

* 15 – 20 godina,
* 21 – 25 godina,
* 26 – 30 godina,
* 31 – 35 godina.

Najviše ispitanih osoba bilo je u dobi 21 – 25 godina (42%). Ispitanika u dobi 15 – 20 godina bilo je 34%, dok je ispitanika u dobi 26 – 30 godina bilo 20%. Najmanje je bilo ispitanika u dobi 31 – 35 godina (4%). Ovakva struktura ispitanika prema dobi pokazuje da su svi ispitanici bili mlade osobe čime je zadovoljen uvjet ciljane skupine projekta.

## Prebivalište

Lokalni program za mlade Grada Skradina namijenjen je mladima s područja grada Skradina i njegove okolice koja administrativno pripada gradu. Istraživanjem su obuhvaćeni mladi sa područja Skradina i okolice. Od ukupnog broja ispitanika (50) iz okolice Skradina bilo je 88% ispitanika, a iz samog grada Skradina u istraživanju je sudjelovalo 12% mladih.

## Mjesečna primanja

Pitanje o mjesečnim primanjima u anketnom upitniku nudilo je pet skupina mjesečnih primanjima:

* do 3.000,00 kn,
* 3.001,00 – 6.000,00 kn,
* 6.001,00 kn – 9.000,00 kn,
* 9.000,00 kn i više,
* bez primanja.

40% ispitanika od ukupnog broja izjavilo je da ima primanja između 3.001,00 kn i 6.000,00 kn. Također, isti broj ispitanika (40%) izjavilo je da uopće nemaju primanja. 14% ispitanika ima primanja do 3.001,00 kn, 4% njih ima primanja u iznosu 6.001,00 kn – 9.000,00 kn, a samo 2% mladih osoba ima primanja u iznosu 9.001,00 kn i više.

## Bračno stanje

Većina ispitanika nije vjenčana (80%). 10% ispitanika s područja grada Skradina je vjenčano, a 8% njih živi s partnerom, odnosno partnericom. Bračni status udovac/ica ima 2% mladih s područja grada Skradina.

# OBRAZOVANJE I ZAPOŠLJAVANJE

## Izvori prihoda

Mladima s područja Skradina najveći primarni izvor prihoda je posao (46%). Značajan postotak mladih (22%) osigurava prihod radom putem student servisa i učeničkih servisa. 14% mladih financiraju roditelji, odnosno skrbnici. 6% ispitanika financira bračni partner, a isti postotak ispitanika (6%) financira se putem stipendija. 4% mladih osoba prima porodiljnu naknadu, a 2% njih obavlja honorarne poslove.

## Stanovanje

Čak 74% mladih živi s roditeljima, a 18% ispitanika živi u vlastitom kućanstvu jer se mladi ne odlučuju na osnivanje vlastitih kućanstava, odnosno na kupnju kuće ili stana. U najmu živi njih 8%, a problem je vidljiv i u ovom segmentu jer mladi zbog ekonomske situacije i kvalitete života na području se ne odlučuju na najam kuće, odnosno stana. Problem se ovdje može i sagledati iz situacije turizma, zbog čega se većina objekata za najam iznajmljuje u kratkoročnom periodu, odnosno najmoprimci moraju napustiti unajmljeni objekt početkom turističke sezone.

## Stupanj obrazovanja

Mladi na području Skradina imaju većinom srednju stručnu spremu (60%). Visoku stručnu spremu ima 20% mladih iz Skradina, a njih 8% višu stručnu spremu. Osnovnu školu kao najveći stupanj završenog obrazovanja navodi 6% mladih, a također 6% njih ima završen magisterij ili doktorat.

## Radno iskustvo

Do godinu dana radnog iskustva ima 52% ispitanika. Od jedne do pet godina radnog iskustva ima 34% ispitanika, a pet do deset godina 10% njih ima radnog iskustva. 4% ispitanika ima više od 10 godina radnog iskustva.

## Zaposlenje

Trenutno na ugovor (određeno/neodređeno) radi 38% ispitanika, a njih 30% je nezaposleno. U Skradinu je i 18% sezonaca, kao i 12% mladih koji rade preko studentskih i učeničkih servisa. Honorarno radi tek 2% ispitanika s područja grada Skradina.

## Obrazovanje i zapošljavanje - trenutna situacija

Vlastiti posao, odnosno tvrtku pokrenulo bi 62% mladih s područja Skradina, dok se njih 38% ne bi odlučilo na ovaj potez. Dodatno bi se obrazovalo 82% ispitanika za zanimanje s kojim se može sigurno dobiti posao, a njih 18% ne bi se obrazovalo bez obzira na veće šanse za dobivanje posla. U neformalnim oblicima obrazovanja sudjelovalo je 20% ispitanika, a njih 80% nikada se nije neformalno obrazovalo. Mjere za zapošljavanje koje nudi Hrvatski zavod za zapošljavanje koristilo je 18% ispitanika, dok 82% ispitanika nikada nije koristilo ovakvu vrstu mjera za zapošljavanje. U posljednjih 6 mjeseci zaposleno je bilo 46%, a 54% je bilo nezaposleno. Trenutna situacija u Skradinu, po pitanju obrazovanja i zapošljavanja, ima negativne trendove što se kroz Lokalni program za mlade Grada Skradina treba promijeniti.

## Obrazovanje i zapošljavanje – stavovi

Po pitanju prihvaćanja slabije plaćenog posla nesigurno je 38%. S mogućnošću prihvaćanja slabijeg plaćenog posla slaže se 24% mladih, ne slaže se njih 16%, uopće se ne slaže 14%, a u potpunosti se slaže 8% ispitanika. Može se zaključiti generalno da po ovom pitanju mladi nisu niti nespremni niti spremni prihvatiti slabije plaćen posao.

U teškoće s pronalaskom posla u struci nesigurno je 34% ispitanika. 32% njih se slaže da je teško naći posao u struci, dok se s istom tvrdnjom ne slaže njih 18%. Podjednak postotak ispitanika (8%) uopće se ne slaže i u potpunosti se slaže s ovom tvrdnjom. I kod ove tvrdnje može se zaključiti da su mladi u većini neodlučni.

S mogućnostima zaposlenja u struci zadovoljno je 34%, 28% njih nije zadovoljno, ali ni nezadovoljno, a nezadovoljno je 20% ispitanika. Uopće nije zadovoljno 16% mladih, a u potpunosti zadovoljnih je 4%. Mladi po pitanju mogućnosti zaposlenja u struci uglavnom su zadovoljni.

Slične stavove kao i prethodno, imaju i kod mogućnosti napredovanja u struci. 34% ispitanika je zadovoljno, 24% nije zadovoljno ni nezadovoljno, 20% je nezadovoljno, 12% je u potpunosti zadovoljno, a 10% ispitanika uopće nije zadovoljno mogućnostima napredovanja. Analizirajući ukupne rezultate dobivene na temelju ove tvrdnje, može se zaključiti da su mladi uglavnom zadovoljni mogućnostima napredovanja u struci.

Čak polovica ispitanika (50%) u potpunosti se slaže s tvrdnjom da veće mogućnosti za zapošljavanje imaju osobe s „vezom“. 26% njih se slaže s ovom tvrdnjom, dok je nesigurno 14% ispitanika. S ovom tvrdnjom nije se složilo 8% ispitanih mladih osoba, a uopće se nije složilo njih 2%. Dakle, sukladno dobivenim podacima, mladi smatraju većinom da osoba s „vezom“ lakše dobiva posao od onih koji nemaju „vezu“.

Unatoč stavovima da je posao lakše dobit preko „veze“, 38% ispitanika takav posao ne bi prihvatilo, 26% ispitanika je neodlučno, 16% uopće ne bi prihvatilo posao preko „veze“, dok bi 8% njih prihvatilo. U potpunosti je sigurno 8% ispitanika da bi prihvatili posao preko „veze“. Prema dobivenim rezultatima istraživanja, mladi većinom ne bi prihvatili posao preko „veze“, iako je veći postotak mladih neodlučan po ovom pitanju.

Posao izvan struke ne bi prihvatilo 44% ispitanika, a 30% bezrezervno bi odbilo posao izvan struke. Neodlučno je 18% ispitanika, a 4% bi prihvatilo posao izvan struke. Također 4% ispitanih bi bezrezervno prihvatilo posao koji nije njihova struka. Analiza ove tvrdnje pokazala je da mladi većinom nisu spremni na zaposlenje izvan struke.

U nastavak školovanja radi boljeg zaposlenja nije sigurno 30% mladih, a 24% ispitanih mladih osoba bi nastavilo školovanje u svrhu bolje zaposlenja. U nastavak školovanja u potpunosti je sigurno također 24% mladih. 18% ispitanika ne bi nastavilo školovanje u svrhu boljeg zaposlenja, a 4% njih uopće se ne želi nastaviti školovati radi boljeg zaposlenja. I kod ove tvrdnje prevladava neodlučnost mladih, iako značajan postotak tvrdi da bi se nastavili školovati.

Obrazovanje kao temeljni preduvjet za zaposlenje vidi 30% ispitanika, a 24% ga smatra kao obvezno. 28% ispitanika je neodlučno, 12% ih se ne slaže da je obrazovanje temelj za zaposlenje, a 6% njih se uopće ne slaže s ovom tvrdnjom. Mladi uglavnom obrazovanje smatraju temeljnim preduvjetom za zaposlenje, iako značajno odstupanje iskazuju neodlučni.

38% ispitanika se u potpunosti slaže da žene mogu dobro obavljati svaki posao jednako kao i muškarci, a 28% ih se slaže s ovom tvrdnjom. 18% ispitanika nije sigurno da li žene mogu podjednako obavljati poslove kao i muškarci, a 10% ih smatra da ne mogu dobro obavljati svaki posao jednako kao i muškarci. Uopće se ne slaže 6% ispitanika s tvrdnjom da žene mogu dobro obavljati svaki posao jednako kao i muškarci.

Najveći broj ispitanika (40%) nije sigurno da se muškarci brže zapošljavaju od žena. 30% se slaže, a 8% se u potpunosti slaže s tvrdnjom da se muškarci brže zapošljavaju od žena. U nešto značajnijem postotku (18%) ispitanici se ne slažu s ovom tvrdnjom, a 4% ispitanika se uopće ne slaže s tvrdnjom da se muškarci brže zapošljavaju od žena.

60% ispitanika uopće se ne slaže s tvrdnjom da bi žene trebale biti kućanice. S ovom tvrdnjom ne slaže se 26% ispitanika, dok se 8% njih slaže. 4% ispitanika se u potpunosti slaže s tvrdnjom da žene trebaju biti kućanice, a 2% ih je neodlučno.

O ravnopravnom uzdržavanju obitelji potpunosti se slaže polovica ispitanika (50%), a s istom ovom tvrdnjom slaže se 34% mladih koji su sudjelovali u istraživanju. 10% ispitanika izjasnilo se neutralnima prema ovom pitanju, a 4% ih se nije složilo. Uopće se ne slažu o ravnopravnom uzdržavanju obitelji 2% mladih.

|  |  |  |  |  |  |
| --- | --- | --- | --- | --- | --- |
|  | Uopće se ne slažem | Ne slažem se | Niti se slažem niti se ne slažem | Slažem se | U potpunosti se slažem |
| Spremnost prihvaćanja slabije plaćenog posla. | 14% | 16% | 38% | 24% | 8% |
| Teško je pronaći posao u struci. | 8% | 18% | 34% | 32% | 8% |
| Zadovoljstvo mogućnošću zaposlenja u struci. | 16% | 20% | 28% | 32% | 4% |
| Zadovoljstvo mogućnošću napredovanja u struci. | 10% | 20% | 24% | 34% | 12% |
| Veća mogućnost za zapošljavanje za osobe s "vezom". | 2% | 8% | 14% | 26% | 50% |
| Prihvaćanje posla preko "veze". | 20% | 38% | 26% | 8% | 8% |
| Prihvaćanje posla izvan struke. | 30% | 44% | 18% | 4% | 4% |
| Nastavak školovanja u svrhu boljeg zaposlenja. | 4% | 18% | 30% | 24% | 24% |
| Obrazovanje je temeljni preduvjet za zaposlenje. | 6% | 12% | 28% | 30% | 24% |
| Žene mogu dobro obavljati svaki posao jednako kao i muškarci. | 6% | 10% | 18% | 28% | 38% |
| Muškarci se brže zapošljavaju od žena. | 4% | 18% | 40% | 30% | 8% |
| Žene bi trebale biti kućanice. | 60% | 26% | 2% | 8% | 4% |
| Obitelj bi trebali uzdržavati i muškarac i žena. | 2% | 4% | 10% | 34% | 50% |

# SOCIJALNA ZAŠTITA I UKLJUČIVANJE

## Stavovi o socijalnoj zaštiti i uključenosti

Štednju 44% ispitanika smatra važnom, a 28% je smatra jako važnom. O važnosti štednje nije sigurno 14% ispitanika, a 12% ih štednju ne smatra važnom. 2% njih štednju smatra potpuno nevažnom.

O prekidu školovanja nije razmišljalo 44% mladih, uopće nije razmišljalo 40% mladih, a nesigurno je njih 4%. Prekid školovanja razmatralo je 4% mladih. Nitko od ispitanika nije se u potpunosti složio s tvrdnjom da su razmišljali o prekidu školovanja.

Nitko od ispitanika ne smatra da školovanje ne donosi posao i uspjeh. 44% se slaže da će sebi školovanjem osigurati posao i uspjeh, a 40% njih su sigurni da školovanje donosi posao i uspjeh. U povezanost školovanja i dobivanje posla, kao i postizanje uspjeh nije sigurno 16% ispitanika.

Mladi smatraju da im je teško osamostaliti se i riješiti stambeno pitanje (40%). U potpunosti je sigurno 26% njih da je osamostaljenje i rješavanje stambenog pitanja mladima teško. Nesigurnih ima 16%, a onih koji se ne slažu 12%. 6% ispitanika smatraju da mladima nije teško osamostaliti se i riješiti stambeno pitanje.

U vlastiti stan/kuću što prije želi se odseliti 42% mladih, a nesigurno je njih 30%. 16% ispitanika u potpunosti se slaže s tvrdnjom da žele odseliti što prije u vlastiti stan/kuću. Odseliti se ne želi 8% ispitanika, a uopće se ne želi odseliti 4% ispitanika.

Najveći broj ispitanika (36%) nije siguran da su u gradu dostupne razne usluge kroz koje se nezaposlenima i siromašnima može pomoći. 26% ispitanika se s ovom tvrdnjom ne slaže, dok se njih 20% slaže da u gradu postoje usluge kroz koje se može pomoći nezaposlenima i siromašnima. 18% ispitanika uopće se ne slaže s ovom tvrdnjom, a nitko od ispitanika nije se u potpunosti složio s navedenom tvrdnjom.

Mladi smatraju također, da u gradu nema dostupnih aktivnosti za razvijanje poslovnih vještina (30%). Većina ispitanika i kod ove tvrdnje je neodlučna (32%). S navedenom tvrdnjom uopće se nije složilo 18% ispitanika, dok se nijedan ispitanik nije u potpunosti složio s tvrdnjom da u su u gradu dostupne aktivnosti za razvijanje poslovnih vještina.

|  |  |  |  |  |  |
| --- | --- | --- | --- | --- | --- |
|   | Uopće se ne slažem | Ne slažem se | Niti se slažem niti se ne slažem | Slažem se | U potpunosti se slažem |
| Štednja je važna. | 2% | 12% | 14% | 44% | 28% |
| Razmišljao/la sam o tome da napustim školu. | 46% | 46% | 4% | 4% | 0% |
| Škola mi neće donijeti posao i uspjeh. | 40% | 44% | 16% | 0% | 0% |
| Mladima je teško osamostaliti se i riješiti stambeno pitanje. | 6% | 12% | 16% | 40% | 26% |
| Želim se što prije odseliti u vlastiti stan/kuću. | 4% | 8% | 30% | 42% | 16% |
| U gradu su dostupne razne usluge kroz koje se nezaposlenima i siromašnima može pomoći. | 18% | 26% | 36% | 20% | 0% |
| U gradu su mi dostupne aktivnosti za razvijanje poslovnih vještina. | 24% | 30% | 32% | 14% | 0% |

# ZDRAVSTVO I ZDRAVSTVENA ZAŠTITA

## Stavovi o zdravstvu i zdravstvenoj zaštiti

Polovica ispitanika (50%) slaže se s tvrdnjom da se trude zdravo jesti. 24% njih izjavilo je da niti se slažu niti se ne slažu, a 16% ih se u potpunosti slaže. S navedenom tvrdnjom ne slaže se 6% ispitanika, a uopće se ne slaže 4%.

Zdravu hranu smatra skupom 46% ispitanika, dok njih 20% nije sigurno da li je zdrava hrana skupa. S tvrdnjom da je zdrava hrana skupa u potpunosti se slaže 16% mladih s područja Skradina, a 12% ih smatra da zdrava hrana nije skupa. 6% ispitanika uopće ne misli da je zdrava hrana skupa.

38% ispitanika kupuje na lokalnoj tržnici, a 30% je bilo neodlučno. 18% mladih ne kupuje na lokalnoj tržnici, a 8% ih uopće ne kupuje na tržnici. 6% ispitanika često kupuje na lokalnoj tržnici.

S učestalom konzumacijom alkohola kao tvrdnjom ne slaže se 30%, a isto toliko (30%) ih je neodlučno. 28% uopće se ne slaže s tvrdnjom, 12% se slaže, a 2% se u potpunosti slažem s tvrdnjom o učestaloj konzumaciji alkohola.

Iz zabave uopće ne puši 44%, a s tvrdnjom se također ne slaže ni 26% ispitanika koji su svoj stav izjasnili u kategoriji „ne slažem se“. Neodlučnih je 16%, onih koji se slažu 12%, a 2% njih se u potpunosti složilo s tvrdnjom o pušenju iz zabave.

Povremenu konzumaciju alkohola i lakših droga 48% mladih vidi kao veliki problem, njih 26% vidi kao problem ali ne značajno velik. 16% ih je neodlučno o problematici povremene konzumacije alkohola i lakših droga, a 12% ispitanika ne smatra to velikim problemom. 2% ispitanika povremenu konzumaciju alkohola i lakših droga uopće ne smatra problemom.

60% ispitanika kladionice uopće ne smatra mjestom za zabavu i provođenje slobodnog vremena, a 26% njih ne slaže se da je to mjesto za zabavu i provođenje slobodnog vremena. Neodlučan stav o ovoj tvrdnji ima 8% ispitanika, dok 4% ih smatra da su kladionice prikladno mjesto za zabavu i provođenje slobodnog vremena. 2% ispitanika kladionicu vidi isključivo kao mjesto zabave i provođenja slobodnog vremena.

Umjereno kockanje 54% ispitanika uopće ne vidi kao oblik zabave, a s tvrdnjom se također ne slaže ni 22% ispitanika koji su svoj stav izjasnili u kategoriji „ne slažem se“. 14% ispitanih mladih osoba umjereno kockanje smatra zabavom, a 10% ih je neodlučno da li je to zabava ili ovisnost. S tvrdnjom da je umjereno kockanje samo zabava nitko se nije u potpunosti složio.

|  |  |  |  |  |  |
| --- | --- | --- | --- | --- | --- |
|  | Uopće se ne slažem | Ne slažem se | Niti se slažem niti se ne slažem | Slažem se | U potpunosti se slažem |
| Trudim se zdravo jesti. | 4% | 6% | 24% | 50% | 16% |
| Zdrava hrana je skupa. | 6% | 12% | 20% | 46% | 16% |
| Kupujem na lokalnoj tržnici. | 8% | 18% | 30% | 38% | 6% |
| Pijem alkohol često. | 28% | 30% | 30% | 8% | 4% |
| Pušim iz zabave. | 44% | 26% | 16% | 12% | 2% |
| Povremena konzumacija alkohola i lakših droga nije problem. | 48% | 26% | 16% | 8% | 2% |
| Kladionice su mjesta za zabavu i provođenje slobodnog vremena. | 60% | 26% | 8% | 4% | 2% |
| Kockanje, ako je umjereno, je samo zabava. | 54% | 22% | 10% | 14% | 0% |

## Osiguranja

80% ispitanika posjeduje osnovno zdravstveno osiguranje, dok njih 20% uopće nema osnovo zdravstveno osiguranje. Dopunsko zdravstveno osiguranje posjeduje 64% ispitanika, a navedeno osiguranje nema 36% njih. Životno osiguranje posjeduje tek 14% ispitanika, a 86% ih nema ovu vrstu osiguranja.

## Sport

Sportom se na području Skradina i njegove okolice bavi 48% mladih osoba. Bavljenje sportom ne prakticira 52% ispitanika s navedenog područja. Iako je skoro polovica ispitanika bavi sportom, zabrinjavajući podatak je da mladi ipak u većini nisu sportski aktivni.

## Aktivnosti

Tijekom tjedna 44% mladih neizostavno najmanje jednom ode u kupovinu. Na vježbanje tijekom tjedna se odluči 36% ispitanika, dok se njih 20% tijekom tjedna posvećuje gledanju utakmice. Ovakvi rezultati također nisu zadovoljavajući jer pokazuje da mladi zapravo nisu značajno aktivni.

## Vježbanje

Vježbanje mladi većinom prakticiraju na mjesečnoj razini: 40% ih vježba jednom mjesečno. Nekoliko puta tjedno vježba 32% mladih s područja Skradina, a njih 16% vježba jednom dnevno. 12% mladih uopće ne vježba. Vježbanje kao način aktivnosti kod mladih u Skradinu je relativno rijetko.

## Briga o zdravlju

Za bolje socijalne i zdravstvene mogućnosti štedi 24% ispitanika, 48% ih uopće ne štedi, a 28% ponekad prakticira štednju za bolje socijalne i zdravstvene mogućnosti.

Alkohol konzumira 22% mladih koji s sudjelovali u istraživanju, a 32% ih uopće ne konzumira alkohol. 46% ispitanika konzumira alkohol ponekad.

Cigarete redovito konzumira 38% ispitanika, a 54% njih ne konzumira uopće cigarete. 8% ispitanika ponekad konzumira cigarete.

32% ispitanika koristi mogućnost liječničkog sistematskog pregleda, a 34% ih ne koristi ovu mogućnost. Također, 34% ispitanika ponekad koristi mogućnost liječničkog sistematskog pregleda.

## Slobodno vrijeme vikendom

36% mladih slobodno vrijeme vikendom provodi u izlascima s društvom u kafiće/klubove. U slobodno vrijeme vikendom 32% ispitanika prakticira odlazak u prirodu daleko od buke. Na druženje s obitelji, rodbinom i prijateljima u slobodno vrijeme vikendom odlučuje se 18% ispitanika. Odmaranje od napornog tjedna i gledanje TV – a kao način provođenja slobodnog vremena vikendom bira 14% ispitanika.

# AKTIVNO SUDJELOVANJE MLADIH

## Aktivnosti mladih Skradina

Mladi s područja Skradina u većini se ne bi odlučili na samostalno osnivanje udruge (88%), dok bi 12% njih samostalno osnovalo udrugu. Volontiralo je 28% ispitanika, a njih 72% nikad nije bilo dio volonterstva. 2% ispitanika su članovi učeničkog vijeća/studentskog zbora, a njih 98% nema članstvo u navedenim udruženjima. Ista je situacija i s članstvom u Savjetu mladih, gdje ih je samo 2% član navedenog udruženja. 8% ih je član u nekoj udruzi, a 92% ih nema članstvo u udrugama. Član političke stranke je 16% ispitanika, a 84% ispitanika ne pripada ni jednoj političkoj stranci.

## Pojam mobilnosti mladih

Pojam „mobilnost mladih“ površinski poznaje 46% ispitanika, dok ih 36% uopće nije upoznato s ovim pojmom. 18% ispitanika tvrdi da je dobro upoznato s pojmom „mobilnost mladih“.

## Aktivno sudjelovanje mladih u Skradinu

U programima mobilnosti mladih sudjelovalo je samo 8% ispitanika, dok se njih 92% nikada nije susrelo s nekim od programa mobilnosti mladih.

## Stavovi o aktivnom sudjelovanju mladih u gradu Skradinu

Ispitanici su kod svih tvrdnji o aktivnom sudjelovanju mladih u gradu Skradinu većinski izrazili neutralni stav (niti se slažem niti se ne slažem): podupiranje mladih i njihovih djelatnosti 52%, podupiranje osnivanja udruga mladih i za mlade 48%, omogućenost prostora u Skradinu za aktivnosti mladih 34%, uključenost mladih u kulturne manifestacije 38%, omogućenost mladima oblikovanje lokalne politike 42%.

Kod svih tvrdnji o aktivnom sudjelovanju mladih u gradu Skradinu značajan broj ispitanika izrazio je blago pozitivan stav (slažem se): podupiranje mladih i njihovih djelatnosti 24%, podupiranje osnivanja udruga mladih i za mlade 32%, omogućenost prostora u Skradinu za aktivnosti mladih 26%, uključenost mladih u kulturne manifestacije 36%, omogućenost mladima oblikovanje lokalne politike 24%.

Za sve tvrdnje o aktivnom sudjelovanju mladih u gradu Skradinu sljedeći postotak ispitanika izrazio je blago negativan stav (ne slažem se): podupiranje mladih i njihovih djelatnosti 16%, podupiranje osnivanja udruga mladih i za mlade 8%, omogućenost prostora u Skradinu za aktivnosti mladih 16%, uključenost mladih u kulturne manifestacije 20%, omogućenost mladima oblikovanje lokalne politike 20%.

Za sve tvrdnje o aktivnom sudjelovanju mladih u gradu Skradinu sljedeći postotak ispitanika izrazio je izrazito negativan stav (uopće se ne slažem): podupiranje mladih i njihovih djelatnosti 6%, podupiranje osnivanja udruga mladih i za mlade 8%, omogućenost prostora u Skradinu za aktivnosti mladih 6%, uključenost mladih u kulturne manifestacije 6%, omogućenost mladima oblikovanje lokalne politike 8%.

Za sve tvrdnje o aktivnom sudjelovanju mladih u gradu Skradinu sljedeći postotak ispitanika izrazio je izrazito pozitivan stav (u potpunosti se slažem): podupiranje mladih i njihovih djelatnosti 2%, podupiranje osnivanja udruga mladih i za mlade 4%, omogućenost prostora u Skradinu za aktivnosti mladih 18%, uključenost mladih u kulturne manifestacije 0%, omogućenost mladima oblikovanje lokalne politike 6%.

|  |  |  |  |  |  |
| --- | --- | --- | --- | --- | --- |
|  | Uopće se ne slažem | Ne slažem se | Niti se slažem niti se ne slažem | Slažem se | U potpunosti se slažem |
| Grad Skradin podupire mlade i njihove djelatnosti. | 6% | 16% | 52% | 24% | 2% |
| Grad Skradin podupire osnivanje udruga mladih i za mlade. | 8% | 8% | 48% | 32% | 4% |
| Mladima nije omogućen prostor u gradu Skradinu za njihove aktivnosti. | 6% | 16% | 34% | 26% | 18% |
| U gradu Skradinu mladi su uključeni u kulturne manifestacije. | 6% | 20% | 38% | 36% | 0% |
| U gradu Skradinu mladi mogu oblikovati lokalnu politiku. | 8% | 20% | 42% | 24% | 6% |

# KULTURA MLADIH I SLOBODNO VRIJEME

## Kapaciteti Skradina za kulturu mladih i slobodno vrijeme

Za sve tvrdnje o kapacitetima Skradina za kulturu mladih i slobodno vrijeme sljedeći postotak ispitanika izrazio je izrazito negativan stav (uopće se ne slažem): dovoljno sportskih sadržaja 24%, dovoljno sportskih prostora 28%, dovoljno glazbenih događanja 18%, dovoljno kulturnih manifestacija 12%, dovoljno mjesta za izlazak 44%.

Za sve tvrdnje o kapacitetima Skradina za kulturu mladih i slobodno vrijeme sljedeći postotak ispitanika izrazio je blago negativan stav (ne slažem se): dovoljno sportskih sadržaja 38%, dovoljno sportskih prostora 42%, dovoljno glazbenih događanja 28%, dovoljno kulturnih manifestacija 14%, dovoljno mjesta za izlazak 34%.

Za sve tvrdnje o kapacitetima Skradina za kulturu mladih i slobodno vrijeme sljedeći postotak ispitanika izrazio neutralan stav (niti se slažem niti se ne slažem): dovoljno sportskih sadržaja 28%, dovoljno sportskih prostora 20%, dovoljno glazbenih događanja 26%, dovoljno kulturnih manifestacija 28%, dovoljno mjesta za izlazak 18%.

Za sve tvrdnje o kapacitetima Skradina za kulturu mladih i slobodno vrijeme sljedeći postotak ispitanika izrazio je blago pozitivan stav (slažem se): dovoljno sportskih sadržaja 10%, dovoljno sportskih prostora 10%, dovoljno glazbenih događanja 20%, dovoljno kulturnih manifestacija 38%, dovoljno mjesta za izlazak 4%.

Za sve tvrdnje o kapacitetima Skradina za kulturu mladih i slobodno vrijeme sljedeći postotak ispitanika izrazio je izrazito pozitivan stav (u potpunosti se slažem): dovoljno sportskih sadržaja 0%, dovoljno sportskih prostora 0%, dovoljno glazbenih događanja 8%, dovoljno kulturnih manifestacija 8%, dovoljno mjesta za izlazak 0%.

|  |  |  |  |  |  |
| --- | --- | --- | --- | --- | --- |
|  | Uopće se ne slažem | Ne slažem se | Niti se slažem niti se ne slažem | Slažem se | U potpunosti se slažem |
| Skradin ima dovoljno sportskih sadržaja. | 24% | 38% | 28% | 10% | 0% |
| Skradin ima dovoljno sportskih prostora. | 28% | 42% | 20% | 10% | 0% |
| Skradin ima dovoljno glazbenih događanja. | 18% | 28% | 26% | 20% | 8% |
| Skradin ima dovoljno kulturnih manifestacija. | 12% | 14% | 28% | 38% | 8% |
| Skradin ima dovoljno mjesta za izlazak. | 44% | 34% | 18% | 4% | 0% |

## Učestalost načina provođenja slobodnog vremena

Za računalom dnevno radi 40% ispitanika, nekoliko puta tjedno 14%, nekoliko puta mjesečno njih 20%, nekoliko puta godišnje 12%, a nikada za računalom ne radi 14% ispitanika.

Vrijeme na društvenim mrežama dnevno provodi 88% ispitanika, nekoliko puta tjedno 10%, nikada 2% ispitanika. Na mjesečnoj i godišnjoj razini aktivnost provođenja vremena na društvenim mrežama nije naveo niti jedan ispitanik.

Video igrice dnevno igra 8% ispitanika, tjedno 12%, mjesečno i godišnje po 18% ispitanika, a nikada 44% njih.

Gledanje TV – a kao način provođenja slobodnog vremena na dnevnoj razini navelo je 42% ispitanika, na tjednoj 38%, na mjesečnoj 12%, nikada 8%, a niti jedan ispitanik nije naveo da TV gleda na godišnjoj razini.

Knjige na dnevnoj bazi čita 12% ispitanika, a isto toliko (12%) ih čita knjige na tjednoj bazi. Nekoliko puta mjesečno knjige čita 32% ispitanika, a 18% ih knjige čita na godišnjoj razini. 26% ispitanika uopće ne čita knjige.

Časopise dnevno čita 6% ispitanika, tjedno nekoliko puta 8%, mjesečno nekoliko puta 32%, godišnje nekoliko puta 20% ispitanika, a 34% njih uopće ne čita časopise.

Sportom se dnevno bavi 12% ispitanika, tjedno nekoliko puta 32%, mjesečno nekoliko puta 28%, godišnje nekoliko puta 16%, a 12% njih uopće se ne bavi sportom.

Ispitanici na dnevnoj bazi uopće ne volontiraju, a na tjednoj bazi volontira njih 2%. Nekoliko puta mjesečno volontira 16% ispitanika, a nekoliko puta godišnje njih 20%. 62% ispitanika nikada ne volontira.

Na koncerte dnevno odlazi 6% ispitanika, a nitko od ispitanika ne odlazi nekoliko puta tjedno na koncerte. 30% ispitanika odlazi nekoliko puta mjesečno na koncerte. Nekoliko put godišnje koncerte posjećuje 50% ispitanika, a nikada na njih ne odlazi 14% ispitanika.

U kino dnevno ide 6% mladih, 4% ide nekoliko puta tjedno, 36% ide nekoliko puta mjesečno, 42% nekoliko puta godišnje, a nikada ne ide njih 12%.

Galerije, muzeje i izložbe dnevno posjećuje 2% ispitanika, nekoliko puta tjedno galerije, muzeje i izložbe ne posjećuje niti jedan ispitanik, 24% posjećuje galerije, muzeje i izložbe nekoliko puta mjesečno, 28% nekoliko puta godišnje, a 46% ispitanika uopće ne posjećuje galerije, muzeje i izložbe.

U kazališta dnevno odlazi 2% ispitanika, nekoliko puta tjedno ide njih 4%, nekoliko puta mjesečno 20% ispitanika posjećuje kazalište, a 24% posjećuje na godišnjoj razini. 50% ispitanika ne ide u kazalište.

U kafiću dnevno boravi 40% ispitanika, nekoliko puta tjedno 34% ispitanika, 22% nekoliko puta mjesečno, 4% nekoliko puta godišnje. Niti jedan ispitanik nije rekao da nikada ne ide u kafić.

U noćne klubove dnevno izlazi 10% ispitanika, na tjednoj bazi njih 4%, na mjesečnoj bazi njih 48%, a na godišnjoj 30%. 8% mladih ne posjećuje noćne klubove.

Na otvorenom dnevno boravi 54% ispitanika, njih 26% na otvorenom je nekoliko puta tjedno. Nekoliko puta mjesečno na otvorenom boravi 6% ispitanika, a godišnje njih 8%. Na otvorenom uopće ne boravi 6% ispitanika.

Knjižnicu dnevno posjećuje 6% mladih, nekoliko puta tjedno 10%, nekoliko puta mjesečno 30%, nekoliko puta godišnje 16%. Nikada u knjižnicu ne ide 38% mladih.

Umjetnošću se svakodnevno bavi 4% ispitanika, a tjedno nekoliko puta bavljenje umjetnošću prakticira 10% ispitanika. 14% ispitanih osoba umjetnošću se bavi nekoliko puta mjesečno, a 10% njih nekoliko puta godišnje. 62% ispitanika uopće se ne bavi umjetnošću.

Vjerske ustanove 2% ispitanika posjećuje svakodnevno. 14% u vjerskim ustanovama boravi nekoliko puta tjedno, a 40% njih nekoliko puta mjesečno. Odlazak u vjerske ustanove nekoliko puta godišnje prakticira 30% ispitanika, dok 14% uopće ne odlazi u vjerske ustanove.

|  |  |  |  |  |  |
| --- | --- | --- | --- | --- | --- |
|  | Dnevno | Nekoliko puta tjedno | Nekoliko puta mjesečno | Nekoliko puta godišnje | Nikada |
| Rad za računalom | 40% | 14% | 20% | 12% | 14% |
| Provođenje vremena na društvenim mrežama | 88% | 10% | 0% | 0% | 2% |
| Igranje video - igrica | 8% | 12% | 18% | 18% | 44% |
| Gledanje TV | 42% | 38% | 12% | 0% | 8% |
| Čitanje knjiga | 12% | 12% | 32% | 18% | 26% |
| Čitanje časopisa | 6% | 8% | 32% | 20% | 34% |
| Bavljenje sportom | 12% | 32% | 28% | 16% | 12% |
| Volontiranje | 0% | 2% | 16% | 20% | 62% |
| Odlazak na koncerte | 6% | 0% | 30% | 50% | 14% |
| Odlazak u kino | 6% | 4% | 36% | 42% | 12% |
| Posjete galerijama, muzejima, izložbama | 2% | 0% | 24% | 28% | 46% |
| Odlazak u kazalište | 2% | 4% | 20% | 24% | 50% |
| Druženje u kafiću | 40% | 34% | 22% | 4% | 0% |
| Izlasci u noćne klubove | 10% | 4% | 48% | 30% | 8% |
| Boravak na otvorenom | 54% | 26% | 6% | 8% | 6% |
| Odlazak u knjižnicu | 6% | 10% | 30% | 16% | 38% |
| Bavljenje umjetnošću | 4% | 10% | 14% | 10% | 62% |
| Odlazak u vjerske ustanove | 2% | 14% | 40% | 30% | 14% |

# ZAKLJUČAK

Provođenjem i analizom anketnih upitnika postignut je jedan od ciljeva projekta koji glasi: istražiti potrebe i mišljenja mladih na području grada Skradina. Analizom upitnika utvrđeno je činjenično stanje o aktivnostima mladih i njihovoj uključenosti u lokalnu zajednicu. Dobiveni rezultati pomoći će pri izradi dokumenta „Lokalni program za mlade Grada Skradina“. Anketnim istraživanjem prikupljeni su stavovi i mišljenja 50 mladih osoba s područja Skradina u dobi 15 – 35 godina koji su obrađeni prikazani u ovom dokumentu.

Analizom općih podataka (spol, dob, prebivalište, mjesečna primanja, bračno stanje) zaključeno je da mladi na području Skradina uglavnom žive u okolnim mjestima koji spadaju pod administrativnu upravu grada Skradina i većina njih ne ulazi u brak. Lokalnim programom za mlade Grada Skradina treba omogućiti mladima uvjete za kvalitetniji život kako bi se osamostalili i zasnovali obitelj, jer to znači povećanje nataliteta na području grada. Također, treba uzeti u obzir da je povezanost okolnih mjesta javnim prijevozom s gradom Skradinom poprilično loša i u programu treba osmisliti način kako ova mjesta učiniti frekventnijim i povezanijim s gradom.

Obrazovanje i zapošljavanje kao područje istraživanje donijelo je rezultate o primarnim izvorima prihoda, mjestu stanovanja, stupnju obrazovanja, radnom iskustvu i trenutnom zaposlenju. Grad Skradin bi svojim Lokalnim programom za mlade trebao promicati osamostaljenje mladih, kao i nastavak školovanja (većina ispitanika ima SSS). Grad Skradin bi trebao poticati i neformalno obrazovanje, kao i osnivanje tvrtki i udruga.

Socijalna zaštita i uključivanje kao područje istraživanja svojim rezultatima pokazala je da su mladi skeptični prema većini navedenih faktora. Donošenjem predloženog Lokalnog programa Skradin treba omogućiti mladima uključivanje u različite aktivnosti lokalne zajednice kako mladi ne bi postali još više marginalizirana skupina na području Skradina nego što to trenutno jesu.

Generalna slika po pitanju zdravstvo i zdravstvene zaštite na području Skradina bi trebala biti bolja. Mladi se ne bave značajno sportom niti drugim aktivnostima, ne vježbaju često, a ni osnovne zdravstvene usluge ne koriste često. Vikende provode najčešće u kafićima i klubovima.

Mladi smatraju da u Skradinu nema dovoljno aktivnosti niti prostora za njih te s toga ni ne sudjeluju aktivno u zajednici. Grad treba omogućiti mladima prostore i potaknuti ih na uključivanje u aktivni život zajednice. Kapacitete smatraju nedostatnima, a vrijeme najčešće provode gledajući tv, izlascima u kafiće i klubove i na društvenim mrežama.

Mladi su jasno izrazili svoje potrebe, a na Gradu Skradinu je da na temelju njihovih potreba izradi Lokalni program za mlade i omogući im kvalitetan život. Na taj način spriječit će se iseljavanje i gravitacija k urbanim sredinama.